recursal/SuperWikiNEXT-32B huggingface dataset:
Ο **Αντώνιος Σβώκος** (1903 - 23 Οκτωβρίου 1956) υπήρξε Έλληνας δημοσιογράφος και πολιτικός. Υπηρέτησε ως νομάρχης σε διάφορες περιοχές της Ελλάδας ως τον θάνατό του.

Βιογραφικά στοιχεία
-------------------

### Δημοσιογραφική σταδιοδρομία

Γεννήθηκε το 1903 στο χωριό Χόμορη της Ναυπακτίας και ήταν γόνος μεγάλης οικογένειας. Εργάστηκε ως δημοσιογράφος σε διάφορες εφημερίδες της πρωτεύουσας ("Τύπος", "Καθημερινή") και ως διευθυντής στο "Ελληνικόν Αίμα"). Αναδείχθηκε ως από τους πιο μαχητικούς λειτουργούς του Τύπου στην εποχή του τόσο ως συντάκτης όσο και ως αρθρογράφος. Κατά την παραμονή του στο Κάιρο υπηρέτησε ως αξιωματικός και συνέχισε να δημοσιογραφεί, καταγράφοντας παράλληλα τις εντυπώσεις του από τις ωμότητες των Ναζί στην Ελλάδα κατά την περίοδο της Κατοχής.

### Νομάρχης

Ως νομάρχης προσέφερε σημαντικές υπηρεσίες και ήταν αποφασιστικός και εργατικός, με αποτέλεσμα να χαρακτηρίζεται γόνιμη η νομαρχία του τουλάχιστον στην Πιερία. Το 1950 ήταν Νομάρχης Αργολίδας και επίσης υπηρέτησε νωρίτερα (1946) ως Νομάρχης Χίου. 
Στις 10 Φεβρουαρίου 1955 διορίστηκε Νομάρχης Πρέβεζας. Με την ανάληψη των εκεί καθηκόντων του κάλεσε τους δημάρχους και κοινοτάρχες του νομού να θέσουν ως μία από τις ευγενέστερες φιλοδοξίες τους να γίνουν "παραμυθηταί εις τον πόνον των δυστυχούντων" (αναφέρεται στην εγκύκλιο του νομάρχη).

### Θάνατος και κηδεία

Στις 20 Οκτωβρίου 1956 και ενώ υπηρετούσε ως νομάρχης στην Πιερία, υπέστη εγκεφαλική συμφόρηση και απεβίωσε τρεις ημέρες μετά στην Κατερίνη. Η σορός του μεταφέρθηκε στην Αθήνα και κηδεύτηκε στις 24 Οκτωβρίου στη Φιλοθέη.

Συγγραφικό έργο
---------------

Πέρα από τη δημοσιογραφική και πολιτική του σταδιοδρομία, ο Αντώνιος Σβώκος συνέγραψε και λαϊκά μυθιστορήματα. Κυριότερα έργα του είναι: "Μπροστά στο Απόσπασμα" και "Οι λήσταρχοι Ρεντζαίοι και η ληστεία της πέτρας : ολόκληρη η αιματηρά δράσις των : 96 φόνοι και ληστείαι" (Αθήναι : Αφοι Αλέκος και Ευάγγ. Παπαδημητρίου).

Παραπομπές
----------

1. 1 2 3  Αντώνιος Σβώκος, Νεκρολογία στην εφημερίδα Νέα Εποχή, 26 Οκτωβρίου 1956, σελ. 4.
2. ↑  Γεώργιος Ι. Κούρτης, *Η Κοινοβουλευτική πορεία της Πρέβεζας (1915-2005)*, Αθήνα, 2005, σελ. 264-270.
3. ↑  εφ. Εμπρός, 26 Μαρτίου 1955, σελ. 3.
4. 1 2  "Απεβίωσεν ο Νομάρχης Πιερίας Αντ. Σβώκος", εφ. Ελευθερία, 24 Οκτωβρίου 1956.
5. ↑  Βιβλιοθήκη Κέντρο Πληροφόρησης ΑΠΘ[*νεκρός σύνδεσμος*], ανάκτηση 23 Οκτωβρίου 2016.

Εξωτερικοί σύνδεσμοι
--------------------

* Η γερμανική κτηνωδία[*νεκρός σύνδεσμος*], κείμενο του Αντωνίου Σβώκου, Κρητίστωρ, Αρχείο-Συλλογή: Δανδόλειος Βιβλιοθήκη.
Ο **Αντώνιος Νταμιλάς ή Δαμιλάς** (έζησε γύρω στο 14ο-15ο αιώνα) ήταν συγγραφέας από την Ιεράπετρα. Πιστεύεται ότι αδερφός του ήταν ο Νείλος Νταμιλάς, λόγιος και ιερομόναχος.

Βιογραφία
---------

Καταγόταν από αστική οικογένεια. Οι γονείς του είχαν εγκατασταθεί στην Ιεράπετρα από το Μεδιόλανο. Στο Μεδιόλανο είχε καταφύγει και ο ίδιος. Έτσι, το όνομά του εξελληνίστηκε από το *Da Milan* και ο ίδιος υπέγραφε ως Αντώνιος Νταμιλάς ο Μεδιολανεύς. Ο ίδιος απέκτησε οικογένεια από τη Γεραπετρίτισσα σύζυγό του.

Ο Αντώνιος ήταν συμβολαιογράφος και η παραμονή του στην Ιεράπετρα σχετίζεται με την παραμονή του Νείλου Δαμιλά στη Μονή Καρκάσων. Συνέταξε πολλές διαθήκες. 
Επίσης, αντέγραψε πολλά βιβλία, όπως η Ιλιάδα του Ομήρου και σχολίασε έργα του Θουκυδίδη. Κάτω από το σχολιασμό υπέγραφε ως *Αντώνιος Δαμιλάς, Κρης το έθνος*.

Σήμερα σώζονται χειρόγραφα του Αντώνιου Νταμιλά στο Εσκοριάλ (Παρίσι). Στην Ιεράπετρα, απόγονοι του Νταμιλά θεωρούνται οι οικογένειες με το επώνυμο Δαμηλάκης.

Εξωτερικοί σύνδεσμοι
--------------------

* Νικολιδάκης, Μ.[*νεκρός σύνδεσμος*], (1981), Διατριβή για το Νείλο Δαμιλά, Πανεπιστήμιο Ιωαννίνων, Σχολή Φιλοσοφική, Τμήμα Φιλολογίας.

Παραπομπές
----------

1. ↑  Σάθας, Κ. Μεσαιωνική Βιβλιοθήκη, τ. 6ος, σελ. 666.
2. ↑  Σ. Οικονόμου, Πανδώρα, σ. 298, Σάθα Νέοελ, 1895, σελ. 106.

Πηγές
-----

* Γεώργιος Μαρκόπουλος, *Γεράπετρος και Γεραπετρίτες*, εκδ. Μορφωτική Στέγη Ιεράπετρας, 2002.
*Poor little birdie teased,* από τον Άγγλο εικονογράφο του 19ου αιώνα, Ρίτσαρντ Ντόυλ.
Η έκφραση ***Merry England*** (*χαρούμενη*/ *εύθυμη Αγγλία*), αρχαϊκή ορθογραφία ***Merrie England***, αναφέρεται σε μια ουτοπική ανάμνηση της αγγλικής κοινωνίας και κουλτούρας βασισμένη σε έναν ειδυλλιακό ποιμενικό τρόπο ζωής που φέρεται να επικρατούσε στην πρώιμη περίοδο της Νεότερης Βρετανικής ιστορίας μεταξύ του Μεσαίωνα και της έναρξης της Βιομηχανικής Επανάστασης. Η ιδέα έγινε δημοφιλής στην Αγγλία κατά την Βικτωριανή και Εδουαρδιανή εποχή και αφορά χονδρικά την μακρά περίοδο της αγγλικής ιστορίας από τον οίκο των Τυδώρ έως και τον οίκο του Αννόβερου. Ευρύτερα εσωκλείει τα βασικά χαρακτηριστικά της μεσαιωνικής και νεότερης αγγλικής ταυτότητας, αναδεικνύοντας πολιτιστικά σύμβολα όπως το αχυρένιο εξοχικό σπίτι, το παραδοσιακό αγγλικό πανδοχείο (Παμπ) κ.λπ. 

Το «Merry England» δεν αποτελεί απαραίτητα μια πιστή ιστορική αναφορά, αλλά μάλλον έναν μεταγενέστερο επαναπροσδιορισμό μιας ιστορικής περιόδου της Αγγλίας με νοσταλγικές αποχρώσεις και μυθικά στοιχεία. Παραδοσιακά αγγλικά παραμύθια που αναπαριστούν ξωτικά, νεράιδες και νάνους λαμβάνουν χώρα στην *Χαρούμενη Αγγλία*, έναν τόπο με δασώσεις εκτάσεις και παραδοσιακούς οικισμούς. Οι ευνοϊκές αντιλήψεις για το Merry England αποκαλύπτουν μια νοσταλγία για πτυχές μιας παλαιότερης κοινωνίας που λείπουν στη σύγχρονη εποχή. Μπορεί να αντιμετωπιστεί ως προϊόν συναισθηματικής φαντασίας ή και ως ιδεολογική ή πολιτική σύλληψη που σχετίζεται με μια συντηρητική στάση ζωής.

Δείτε επίσης
------------

* Αρκαδία (ουτοπία)

Παραπομπές
----------

1. ↑  «Merry England - Academic Kids». *academickids.com*. Ανακτήθηκε στις 27 Δεκεμβρίου 2022.
2. 1 2  «Merrie England». *Oxford Reference* (στα Αγγλικά). doi:10.1093/oi/authority.20110803100151694;jsessionid=3787052f7c0421d9053df20950e4f1fd. Ανακτήθηκε στις 27 Δεκεμβρίου 2022.
3. ↑  Roy Judge, "May Day and Merrie England" *Folklore* **102**.2 (1991, pp. 131–148) p 131.
Ο **Αριάσπης** (απεβ. 360-358 π.Χ.) από τη Δυναστεία των Αχαιμενιδών ήταν πρίγκιπας της Περσίας.

Ο Αρταξέρξης Γ΄, αδελφός τού Αριάσπη, σε νόμισμα τού σατράπη της Κιλικίας Μαζαίου.

Βιογραφία
---------

Ήταν γιος τού Αρταξέρξη Β΄ τού Μνήμονος και της Στατείρας Α΄, κόρης τού Υδάρνη σατράπη της Παρθίας.

Αμφιθαλή αδέλφια του ήταν ο Αρταξέρξης Γ΄ Ώχος, ο Δαρείος, η Ροδογούνη και η Άτοσσα Β΄. Ο Ρωμαίος ιστορικός Ιουστίνος τον αναφέρει ως "Αριαράτη".

Έπειτα από το τέλος τού αδελφού του Δαρείου, οδηγήθηκε με τις ραδιουργίες τού Αρταξέρξη Γ΄ στην αυτοκτονία.

Πηγές
-----

* Plutarch, Artaxerxes 100.30
* Justin, 10.1
* Smith, William (1870). "Ariaspes". In Smith, William (ed.). Dictionary of Greek and Roman Biography and Mythology. 1. p. 285.
Συντεταγμένες: 60°12′21″N 24°55′44″E﻿ / ﻿60.20583°N 24.92889°E﻿ / 60.20583; 24.92889

Η **Hartwall Arena** (γνωστή μέχρι την 19η Μαρτίου 2014 ως **Hartwall Areena**, ονομαζόταν **Helsinki Areena**, **Helsingin Areena** ή **Helsingforsarenan** («The Helsinki Arena») από τον εθνικό ραδιοτηλεοπτικό οργανισμό Yle) είναι ένας μεγάλος πολυλειτουργικός εσωτερικός χώρος που βρίσκεται στο Ελσίνκι της Φινλανδίας. Άνοιξε το 1997 και η αρένα παίρνει το όνομά της από τον μεγαλύτερο χορηγό της, την εταιρεία ποτών Hartwall, που επίσης εδρεύει στο Ελσίνκι.

Προδιαγραφές
------------

Η Hartwall Arena from inside during an ice hockey preseason game
Η ιδέα της οικοδόμησης της αρένας προήλθε από τον Harry "Hjallis" Harkimo το 1994. Κατασκευάστηκε για να είναι έτοιμη για το Παγκόσμιο Πρωτάθλημα Παγκόσμιας Ομοσπονδίας Χόκεϋ στον Παγκόσμιο Ιπποδρομίες το 1997 και παραδόθηκε από το Κατασκευαστής στις 11 Απριλίου 1997. Το κτίριο είναι ελλειπτικό, μήκους 153 μέτρων και πλάτους 123 μέτρων. 37 μέτρα κάτω από το έδαφος υπάρχει μια αρένα που χρησιμοποιείται από πολλές ομάδες χόκεϊ.

Η αρένα βρίσκεται δίπλα στον σιδηροδρομικό σταθμό Pasilla, ο οποίος είναι ο δεύτερος πιο πολυσύχναστος σιδηροδρομικός σταθμός στη Φινλανδία, 3,5 βόρεια του κεντρικού σιδηροδρομικού σταθμού του Ελσίνκι.

Η συνολική χωρητικότητα σε παιχνίδια χόκεϊ επί πάγου είναι 13.349 (όλες οι θέσεις). Η αρένα είναι μετατρέψιμη για διάφορα γεγονότα. Για αθλητικά γεγονότα, η χωρητικότητα είναι περίπου 10.000, περίπου 14.000 για μπάσκετ, για 13.000 περίπου συναυλίες και για 3.000-5.000 ως αμφιθέατρο. Συνδέεται με ένα πολυώροφο πάρκινγκ, το οποίο έχει συνολική χωρητικότητα 1.421 οχημάτων.

Αθλητισμός
----------

Το Hartwall Arena είναι ο χώρος στο σπίτι της ομάδας χόκεϊ επί πάγου Jokerit.

Η αρένα έχει επίσης χρησιμοποιηθεί για Παγκόσμιο Πρωτάθλημα Χόκεϊ επί πάγου, Παγκόσμιο Πρωτάθλημα Παγοδρομίου, NHL Challenge και Παγκόσμιο Κύπελλο Χόκεϋ. Τον Μάιο του 2011, το Hartwall Arena αποτέλεσε τον κύριο χώρο του παγκόσμιου πρωταθλήματος IIHF 2012. Έχει φιλοξενήσει όλα τα παιχνίδια Α 'κατηγορίας και τους προημιτελικούς, όλα τα ημιτελικά και όλα τα παιχνίδια μετάλλων. Οι αγώνες της Ομάδας Β και οι προημιτελικοί φιλοξενούνται στο Ericsson Globe, Στοκχόλμη. Επίσης φιλοξένησε το Παγκόσμιο Πρωτάθλημα IIHF 2013 με την Ericsson Globe, αλλά το 2013 όλα τα παιχνίδια μετά από τους προημιτελικούς έπαιξαν στη Στοκχόλμη.

Ένα από τα ομαδικά στάδια του EuroBasket 2017, έπαιξε επίσης στο Hartwall Arena.

Παραπομπές
----------

Επιπλέον λινκ
-------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Hartwall Arena** |

* Επίσημος ιστότοπος (Φινλανδικά και Αγγλικά)

|  |  |  |
| --- | --- | --- |
| ΠροκάτοχοςHelsingin jäähalli | **Jokerit Home arena**1997–present | ΔιάδοχοςCurrent |
|
| ΠροκάτοχοςΟλυμπιακό Κλειστό Γήπεδο Αθήνα | **Διαγωνισμός Τραγουδιού Eurovision Τόπος φιλοξενίας****2007** | ΔιάδοχοςBelgrade Arena Βελιγράδι |
|
Συντεταγμένες: 50°06′41″N 8°38′54″E﻿ / ﻿50.1114°N 8.6483°E﻿ / 50.1114; 8.6483

Το κτήριο γραφείων Messeturm και οι εγκαταστάσεις στο βάθος.
Η **Messe Frankfurt** είναι εμπορική έκθεση της Φραγκφούρτης και μια από τις μεγαλύτερες επιχειρήσεις εμπορικών εκθέσεων και συνεδρίων στον κόσμο. Κερδίζει περισσότερα χρήματα από όλες τις άλλες γερμανικές εκθέσεις μαζι.
Οργανώνει εκθέσεις παγκοσμίως αλλά έχει και εκτενείς εγκαταστάσεις στη Φραγκφούρτη.

Ανάμεσα στις σημαντικές εκθέσεις που διοργανώνει η Messe Frankfurt περιλαμβάνονται η Διεθνής Έκθεση Βιβλίου (*Buchmesse*), το Διεθνές Σαλόνι Αυτοκινήτου της Φραγκφούρτης *ΙΑΑ*, η Ambiente, η Tendence Lifestyle, η ISH και η Automechanica.

Εξωτερικοί σύνδεσμοι
--------------------

* Πολυμέσα σχετικά με το θέμα  Frankfurt Trade Fair στο Wikimedia Commons
* Ιστοσελίδα της εταιρείας (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155444799
* LCCN: n86091041
* ISNI: 0000 0001 0398 7670
* GND: 2079401-0
* SUDOC: 165728086
* BNF: cb14482527z (data)

 |

 |
Ο **Αριάρικ**, *Ariaric*, γνωστός και ως *Ariaricus*, ήταν ένας Θερβίγγος Γοτθικός ειδωλολάτρης ηγέτης του 4ου αι. (*reiks*, *kindins*)    Τον διαδέχθηκε ο Γεβέρικ.  Το 328 ο Κωνσταντίνος Α΄ κατασκεύασε μία γέφυρα στον Δούναβη και έκτισε οχυρώσεις στην επικράτεια της Ολτενίας και της Βλαχίας. Αυτό προκάλεσε μία μετανάστευση των Θερβίγγιων και Tαϊφαλών προς τα δυτικά, σε περιοχές που ελέγχονται από την Tίσα των Σαρματών. Οι Σαρμάτες ένωσαν τις δυνάμεις τους με τον Κωνσταντίνο Α΄, ο οποίος διόρισε τον γιο του Κωνσταντίνο Β' να εκστρατεύσει κατά των Γότθων στα τέλη του χειμώνα του 332, με αποτέλεσμα να σκοτωθούν περίπου 100.000 άνθρωποι λόγω των καιρικών συνθηκών και της έλλειψης τροφής.  Ο Αριάρικ αναγκάστηκε να υπογράψει συνθήκη (σύμφωνο, *foedus)* με τον Κωνσταντίνο Α΄ το 332. Ωστόσο, ορισμένοι μελετητές αμφισβητούν ότι αυτή η συνθήκη ήταν ένα *foedus*, αλλά περισσότερο σαν μία πράξη υποταγής. 

Ο γιος του Ariaric, ο Aoric ανατράφηκε στην Κωνσταντινούπολη, όπου στήθηκε άγαλμα στη μνήμη του.  Ο Πάτρικ Τζ. Γκήρυ πρότεινε ότι υπό τον Αριάρικ, οι κλάδοι των δυτικών Γότθων ενσωματώθηκαν ολοένα και περισσότερο στη Ρωμαϊκή Αυτοκρατορία και τα συστήματά της, παρέχοντας στρατεύματα για στρατιωτικές εκστρατείες κατά της Αυτοκρατορίας των Σασσανιδών.

Βιβλιογραφικές αναφορές
-----------------------

1. ↑  Carole M. Cusack (1998). *Rise of Christianity in Northern Europe, 300-1000*. Continuum International Publishing Group. σελίδες 38–. ISBN 978-0-304-70735-5. Ανακτήθηκε στις 6 Ιανουαρίου 2013.
2. ↑  Herwig Wolfram· Thomas J. Dunlap (1 Μαρτίου 1990). *History of the Goths*. University of California Press. σελίδες 61–. ISBN 978-0-520-06983-1. Ανακτήθηκε στις 6 Ιανουαρίου 2013.
3. 1 2  Noel Emmanuel Lenski (2002). *Failure of Empire: Valens and the Roman State in the Fourth Century A.D.* University of California Press. σελίδες 120–. ISBN 978-0-520-23332-4. Ανακτήθηκε στις 6 Ιανουαρίου 2013.
4. ↑  Jordanes, *Getica*.
5. ↑  From Roman Provinces to Medieval Kingdoms. Thomas F. X. Noble. ed. 2006, p.245
6. 1 2  Patrick J. Geary (2003). *The Myth of Nations: The Medieval Origins of Europe*. Princeton University Press. σελίδες 87–. ISBN 978-0-691-11481-1. Ανακτήθηκε στις 6 Ιανουαρίου 2013.
**Live Undead** είναι ο τίτλος του πρώτου ζωντανά ηχογραφημένου δίσκου του αμερικανικού Thrash Metal συγκροτήματος Slayer, ο οποίος κυκλοφόρησε τον Νοέμβριο του 1984 μέσω της δισκογραφικής εταιρείας Metal Blade Records.

Ιστορία του δίσκου
------------------

Η ηχογράφηση του "*Live Undead*" έγινε την άνοιξη του 1984 στη Νέα Υόρκη και σε μικρό χώρο, μπροστά σε λίγους θεατές. Τα τραγούδια του προέρχονται από το πρώτο άλμπουμ του συγκροτήματος, "*Show No Mercy*" και η εμφάνιση αυτή έγινε στα πλαίσια της περιοδείας για την προώθηση του συγκεκριμένου άλμπουμ.  

Οι κριτικές που έλαβε η συγκεκριμένη κυκλοφορία ήταν μέτριες και πλέον θεωρείται δευτερεύουσα μετά το διπλό "*Decade of Aggression - Live*" του 1991, το οποίο περιέχει μεγαλύτερη ποικιλία τραγουδιών και καλύτερη ποιότητα ηχογράφησης. Παρ' όλα αυτά, ο δίσκος επανεκδόθηκε το 1993 από την Metal Blade Records σε μορφή CD το οποίο περιελάμβανε το "*Haunting the Chapel*" και το τραγούδι "*Aggressive Perfector*", το πρώτο κομμάτι του συγκροτήματος το οποίο ηχογραφήθηκε για τη συλλογή "*Metal Massacre Vol.III*".

Τραγούδια
---------

1. **Black Magic** *(King, Hanneman)* - 3:57  

2. **Die by the Sword** *(Hanneman)* - 4:03  

3. **Captor of Sin** *(King, Hanneman)* - 3:32  

4. **The Antichrist** *(King, Hanneman)* - 3:13  

5. **Evil Has No Boundaries** *(King, Hanneman)* - 2:58  

6. **Show No Mercy** *(King)* - 3:02  

7. **Aggressive Perfector** *(King, Hanneman)* - 2:29

Μέλη των Slayer
---------------

Η σύνθεση του συγκροτήματος κατά την ηχογράφηση του "***Live Undead***" είχε την εξής μορφή:  

**Τομ Αράγια** - *φωνητικά*, *μπάσο*  

**Κέρι Κινγκ** - *κιθάρα*  

**Τζεφ Χάνεμαν** - *κιθάρα*  

**Ντέιβ Λομπάρντο** - *τύμπανα*

Πηγές
-----

* Αναλυτικό ιστορικό
* An exclusive oral history of Slayer
* Allmusic review
* Sputnik Music review
* Encyclopaedia Metallum review

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Slayer |
| --- |
|  |
| 
* **Τομ Αράγια**
* **Κέρι Κινγκ**
* **Γκάρι Χολτ**
* **Πολ Μπόσταφ**

* Ντέιβ Λομπάρντο
* Τζεφ Χάνεμαν
* Τζον Ντετ
 |
|  |
| Ηχογραφήσεις σε στούντιο | 
* *Show No Mercy* (1983)
* *Hell Awaits* (1985)
* *Reign in Blood* (1986)
* *South of Heaven* (1988)
* *Seasons in the Abyss* (1990)
* *Divine Intervention* (1994)
* *Diabolus in Musica* (1998)
* *God Hates Us All* (2001)
* *Christ Illusion* (2006)
* *World Painted Blood* (2009)
* *Repentless* (2015)
 |
|  |
| Ζωντανές ηχογραφήσεις | 
* *Live Undead* (1984)
* *Decade of Aggression - Live* (1991)
* *The Big Four: Live from Sofia, Bulgaria* (2010)
 |
|  |
| Άλμπουμ με διασκευές | 
*Undisputed Attitude* (1996) |
|  |
| EP | 
* *Haunting the Chapel* (1984)
* *Eternal Pyre* (2006)
 |
|  |
| Συλλογές | 
* *Soundtrack to the Apocalypse* (2003)
* *The Vinyl Conflict* (2010)
 |
|  |
| Τραγούδια | 
* *Angel of Death*
* *Raining Blood*\* *Eyes of the Insane*
 |

 |
Βραστήρας νερού
Η **Tefal** είναι γαλλικός κατασκευαστής μαγειρικών σκευών και μικρών συσκευών που ανήκει στην Groupe SEB (ο μεγαλύτερος κατασκευαστής μαγειρικών σκευών στον κόσμο). Το όνομά της είναι συνθετικό των λέξεων **TEF**lon και **AL**uminium. Η εταιρεία είναι γνωστή για τη δημιουργία της αντικολλητικής κατηγορίας σκευών και για την προσφορά εξοπλισμού τηγανίσματος με χαμηλές απαιτήσεις σε λιπαρά ή λάδια.

Η Tefal κατασκευάζει επίσης προϊόντα περιποίησης λευκών ειδών, όπως ατμοσίδερα και συσκευές ατμού ενδυμάτων.

Το 2015, η Tefal κυκλοφόρησε το Tefal Cuisine Companion, μια μηχανή που παρέχει στους χρήστες πολλαπλές λειτουργίες μαγειρέματος σε μία συσκευή κουζίνας.

Στο Ηνωμένο Βασίλειο, είναι ο ιδιοκτήτης της μάρκας μαγειρικών σκευών Swan. Η επωνυμία χρησιμοποιείται επί του παρόντος με άδεια. 

Ακολουθώντας την ιδεολογία της για επέκταση της παγκόσμιας πελατειακής της βάσης, εισήλθε στην ινδική αγορά τον Μάιο του 2014, αποκτώντας ένα από τα μεγαλύτερα καταναλωτικά εμπορικά σήματα της Ινδίας, το Maharaja Whiteline.

Παραπομπές
----------

1. ↑  «Tefal history». Tefal.co.uk. Ανακτήθηκε στις 19 Οκτωβρίου 2011.
2. ↑  «Kitchen test: Tefal vs Breville low-fat fryers». *www.lovefood.com*.
3. ↑  «Steam Irons Innovation». *www.tefal.co.uk*.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Σεπτεμβρίου 2017. Ανακτήθηκε στις 17 Ιανουαρίου 2021.
5. ↑
6. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157964042

 |

 |
Ο **Μιχαήλ Λίμπονας** ήταν Αθηναίος λόγιος επί Τουρκοκρατίας.

Βιογραφικά στοιχεία
-------------------

Δραστηριοποιήθηκε στη Βενετία, όπου και απέκτησε σημαντικό πλούτο. Εξελέγη το 1661 προϊστάμενος της ελληνικής κοινότητας της Βενετίας ενώ αργότερα επέστρεψε στην Αθήνα. Εκεί οι γέροντες του ανάθεσαν εμπιστευτική αποστολή να πάει στην Κωνσταντινούπολη μαζί με άλλους άρχοντες Αθηναίους και να παραπονεθεί για την βάναυση μεταχείριση των Ελλήνων από τους Τούρκους. Στην Κωνσταντινούπολη κατάφερε να τον δεχτεί ο Αρχιευνούχος, ο οποίος μετά από την ακρόαση παραχώρησε προνόμια στους Αθηναίους. Ο Λίμπονας επέστρεψε στην Αθήνα και έτσι οι Τούρκοι καταδικάστηκαν να επιστρέψουν τα κακώς εισπραχθέντα και να σταματήσουν την καταπίεση. Εν συνεχεία, όμως, δημιουργήθηκαν πάλι προβλήματα μεταξύ των Ελλήνων και των Οθωμανών με αποτέλεσμα ο Λίμπονας να επαναλάβει την αποστολή του στην Κωνσταντινούπολη κατορθώνοντας να παραλάβει έγγραφο που παραχωρούσε στους Έλληνες τα προνόμια, το οποίο μάλιστα διαβίβασε στρατιωτικός μαντατοφόρος. 

Ο Λίμπονας πέθανε στις 23 Δεκεμβρίου του 1678, όταν Τούρκοι τού επιτέθηκαν και τον κατακρεούργησαν. Οι άρχοντες της Αθήνας έστειλαν τα οστά και τις σάρκες του νεκρού Λίμπονα στην Κωνσταντινούπολη. Ο Αρχιευνούχος όταν έμαθε τι έγινε εξαγριώθηκε και επέβαλε φοβερές ποινές κατά των Τούρκων υπαλλήλων της Αθήνας. 

Τον θάνατο του Λίμπονα θρήνησε ο ιερέας Αντώνιος Μπουμπούλης στο γνωστό του ποίημα.

Παραπομπές
----------

1. ↑  «Λίμπονας, Μιχαήλ». Dictionary of Greek. 2013. Ανακτήθηκε στις 22 Αυγούστου 2018.
2. ↑  Νικολούδης, Ν. (2016). *Πολιτικός και Κοινωνικός Μεταχηματισμός του Ελληνικού Χώρου*. Θεσσαλονίκη: Αντ. Σταμούλης. σελ. 199.

Πηγές
-----

* Δημήτριος Καμπούρογλου, *Ιστορία των Αθηναίων*, Αθήνα 1889, σσ. 52-55.
* Νικολούδης, Ν. (2016). *Πολιτικός και Κοινωνικός Μεταχηματισμός του Ελληνικού Χώρου*. Θεσσαλονίκη: Αντ. Σταμούλης. σελ. 187-201.
Άποψη του Μουσείου Αμερικής στη Μαδρίτη
Το **Μουσείο Αμερικής** (στα ισπανικά *Museo de America*) της Μαδρίτης είναι ένα από τα κυριότερα αξιοθέατα στην Ισπανική πρωτεύουσα. Σχεδιάσθηκε το 1941 και περιλαμβάνει περισσότερα από 20.000 εκθέματα, τα οποία προέρχονται όχι μόνο από τις πρώην ισπανικές κτήσεις αλλά από το σύνολο των παλαιών χωρών της Αμερικανικής ηπείρου. Το Μουσείο εδρεύει στη *Λεωφόρο Reyes Catolicos 6* της Μαδρίτης και το εισιτήριο (ενηλίκων) τιμάται στα 3 ευρώ.

Η έκθεση του μουσείου μοιράζεται σε δυο ορόφους και είναι δομημένη με βάση διαφορετικές θεματικές ενότητες. Στον πρώτο όροφο ο επισκέπτης πληροφορείται τα γενικά στοιχεία της Αμερικής όσον αφορά στην αντίληψη των Ευρωπαίων για αυτήν, αλλά και στην πραγματική κατάσταση και τις κοινωνίες των λαών της και στο δεύτερο όροφο ενημερώνεται για το θρησκευτικό τους προσανατολισμό και την μεταξύ τους επαφή, μέσα από την εξελικτική τους πορεία. Μεταξύ των εκθεμάτων υπάρχουν γλυπτά, υφαντά, μουσικά όργανα, οικιακά σκεύη, αγροτικά εργαλεία, κοσμήματα, όπλα, ζωγραφιές, κεραμικά είδη, ειδώλια κλπ σε διάφορα σημεία υπάρχουν ενημερωτικές προβολές και φωτογραφικό υλικό, πέρα από τις αναπαραστάσεις φυσικού μεγέθους που αφορούν σε σκηνές της καθημερινής ζωής όπως η απομίμηση της καλύβας (οικία των ιθαγενών *Japuru*) ενώ στο χώρο υποδοχής λειτουργούν παιδότοπος και βιβλιοθήκη.

Κορυφαία εκθέματα της έκθεσης αποτελούν το αγαλματίδιο του *Casiques* από το θησαυρό των *Quimbaya* της Κολομβίας (περ. 1.000 μ.Χ.), η πύλινη τεφροδόχος των Μάγιας (600 – 900 μ.Χ.), το κάλυμμα κεφαλής των ινδιάνων *Karaja* της Βραζιλίας, η μούμια των *Paracas* του Περού (400 π.Χ. – 100 μ.Χ.), το χρωματιστό κράνος των ινδιάνων *Tlingit* της Νότιας Αλάσκα, ο κώδικας του *Tudela* των Αζτέκων (περ. 1553 μ.Χ.), ο ορειχάλκινος τελετουργικός πέλεκυς των Ίνκας (1200 – 1530 μ.Χ.), η μάσκα του (μάγου – ιερέα) *Σαμάνου* της φυλής *Tapirare* της Βραζιλίας και ο γυναικείος χιτώνας *huipil* της Γουατεμάλα.

Παραπομπές
----------

1. ↑  *Wiki Loves Monuments monuments database*. 13  Νοεμβρίου 2017. tools.wmflabs.org/heritage/api/api.php?action=search&format=json&srcountry=es&srlang=es&srid=RI-51-0001378.

Πηγές
-----

* Διεθνής Οδηγός "*A Dorling Kindersley Book*" ("*Top 10 Madrid*"), Λονδίνο, 2003, σελ. 34-35.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο Αμερικής της Μαδρίτης** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142875950
* LCCN: n81128419
* ISNI: 0000 0001 2293 4371
* GND: 2093806-8
* SUDOC: 031623131
* BNF: cb122802589 (data)
* BIBSYS: 90842107
* ULAN: 500302380
* NLA: 36559651
* NKC: ko2018997716
* BNE: XX127925
* CiNii: DA08478611

 |

 |
Ο **Μιχαήλ Κωτσάκος** (περ. 1845–1913) ήταν Έλληνας νομικός και πολιτικός.

Βιογραφικά στοιχεία
-------------------

Γεννήθηκε περίπου το 1845 στο Ναύπλιο. Πρώτη φορά υπήρξε υποψήφιος βουλευτής το 1885, χωρίς όμως να εκλεγεί. Από το 1892 εκλεγόταν βουλευτής στην επαρχία Άργους. Το 1892 με το Νεωτεριστικό κόμμα υπό τον Χαρίλαο Τρικούπη και το 1899 υπό τον Γεώργιο Θεοτόκη. Την περίοδο που ήταν βουλευτής αντιμετώπισε σφοδρή κριτική από τους πολίτες του Άργους μιας και δεν είχε καταγωγή από την πόλη. Παράλληλα με την πολιτική του σταδιοδρομία υπήρξε και δικηγόρος. Άσκησε το επάγγελμα αυτό στην Αθήνα, όπου ήταν και αντιπρόεδρος του Δικηγορικού Συλλόγου της πόλης. Αποσύρθηκε από την πολιτική και πέρασε τα τελευταία χρόνια της ζωής του στην Αθήνα. Πέθανε στις 18 Ιουνίου 1913.

Παραπομπές
----------

1. ↑  «Κωτσάκος Μιχαήλ (περ. 1845 – 1913)». *ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ*. 8 Ιανουαρίου 2020. Ανακτήθηκε στις 9 Σεπτεμβρίου 2020.
Ο **Μόβσες Γκοργκισιάν** (αρμενικά: Մովսես Գորգիսյան‎, 3 Δεκεμβρίου 1961 – 19 Ιανουαρίου 1990) ήταν Αρμένιος πολιτικός και εθνικός ήρωας, ένας από τους ηγέτες του κινήματος του Ναγκόρνο-Καραμπάχ. Ήταν ένας από τους ιδρυτές του Στρατού Ανεξαρτησίας της Αρμενίας. Ευρέως γνωστός για τις ομιλίες του για την ανεξαρτησία της Αρμενίας, υπήρξε επίσης ενεργός υποστηρικτής της εκστρατείας ανεξαρτησίας του Αρτσάχ.

Βιογραφία
---------

Γεννημένος στο Ερεβάν, ο Γκοργκισιάν αποφοίτησε από το Τμήμα Πολιτισμού του Αρμενικού Κρατικού Παιδαγωγικού Πανεπιστημίου το 1984, με την ιδιότητα του σκηνοθέτη και παραγωγού. Το 1986-1987 εργάστηκε στο Θέατρο του Γκόρις. Το 1987, εντάχθηκε στο εθνικό κίνημα και έγινε μέλος της Ένωσης για την Εθνική Αυτοδιάθεση.

Ο Γκοργκισιάν οδήγησε τις διαδηλώσεις για ανεξαρτησία στο Ερεβάν που τον οδήγησαν στη φυλάκιση το 1988. Διετέλεσε επίσης συντάκτης της αρμενικής έκδοσης του περιοδικού Γκλάσνοστ. Ο Γκοργκισιάν ήταν ο πρώτος άνθρωπος που ύψωσε την τρίχρωμη σημαία της Αρμενίας στις 28 Μαΐου 1988 για πρώτη φορά. Την ίδια μέρα πριν από εβδομήντα χρόνια ιδρύθηκε η Πρώτη Δημοκρατία της Αρμενίας.

Σκοτώθηκε κατά τη διάρκεια μιας μάχης στο Γιεράσχ κοντά στα συνοριακά χωριά της περιοχής του Αραράτ και θάφτηκε στο μνημείο Τσιτσερνακαμπέρντ. Ο Γκοργκισιάν έλαβε μετά θάνατον τον υψηλότερο τίτλο στην Αρμενία, το βραβείο του Εθνικού Ήρωα της Αρμενίας.

Παραπομπές
----------

1. ↑  lurer.com?p=70266.
2. ↑  «National hero Movses Gorgisyan remembered as dedicated patriot, Times.am». Αρχειοθετήθηκε από το πρωτότυπο στις 12 Ιουλίου 2018. Ανακτήθηκε στις 9 Μαΐου 2018.
3. ↑  Armenians End Strike as Local Party Chiefs Back Enclave Demand, Los Angeles Times
4. ↑  The Persecution of Human Rights Monitors: December 1989 to December 1990: a ... - Page 203 by Human Rights Watch
5. ↑  «National Hero would have turned 50». A1plus. 3 December 2011.. Ανακτήθηκε στις 13 May 2013. [*νεκρός σύνδεσμος*]
6. ↑  «National Hero Movses Gorgosyan would turn 50 today (videos)». Tert.am. 3 December 2011. Αρχειοθετήθηκε από το πρωτότυπο στις 2018-07-12.. Ανακτήθηκε στις 7 April 2016.
7. ↑  «Seyran Ohanyan: Armenian army soldiers implement Movses Gorgisyan’s ideas». PanARMENIAN.Net. 3 December 2011.. Ανακτήθηκε στις 30 May 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μοβσές Γκοργκισιάν** |

* Մ. Գորգիսեան - ՍՈՒԳԸ ՀԱՎԵՐԺ Է, ԵԹԵ ՊԱՅՔԱՐ ՉԿԱ
Το **Live Cream Volume II** είναι το δεύτερο ζωντανά ηχογραφημένο άλμπουμ του ροκ συγκροτήματος Cream, το οποίο κυκλοφόρησε το Μάρτιο του 1972 μέσω της δισκογραφικής εταιρείας "Polydor".

Οι κριτικές για το δίσκο ήταν αρκετά καλές και η εμπορική του επιτυχία ήταν μικρότερη από αυτή του πρώτου μέρους των συγκεκριμένων ζωντανών ηχογραφήσεων αφού έφθασε στο # 15 των βρετανικών τσαρτ ενώ δεν κατάφερε να μπει στο αμερικανικό Top-20, κυρίως, λόγω της λιγοστής διαφήμισης που έγινε γι' αυτόν.

Το "*Live Cream Volume II*" σε αντίθεση με τον προκάτοχο του, δεν περιείχε μεγάλα κομμάτια κατά τα οποία το συγκρότημα αυτοσχεδιάζει με τον Κλάπτον να παίζει εκτενή σόλο κιθάρας, με εξαίρεση το "*Steppin' Out*" με το οποίο κλείνει ο δίσκος.

Τραγούδια
---------

1. **Deserted Cities of the Heart** *(Bruce, Brown)* - 4:33  

*Όκλαντ, 4 Οκτωβρίου 1968*
2. **White Room** *(Bruce, Brown)* - 5:40  

*Όκλαντ, 4 Οκτωβρίου 1968*
3. **Politician** *(Bruce, Brown)* - 5:08  

*Όκλαντ, 4 Οκτωβρίου 1968*
4. **Tales of Brave Ulysses** *(Clapton, Sharp)* - 4:46  

*Σαν Φρανσίσκο, 10 Μαρτίου 1968*
5. **Sunshine of Your Love** *(Bruce, Clapton, Brown)* - 7:25  

*Σαν Φρανσίσκο, 9 Μαρτίου 1968*
6. **Steppin' Out** *(Bracken)* - 13:38  

*Σαν Φρανσίσκο, 10 Μαρτίου 1968*

Θέσεις τσαρτ
------------

***Live Cream Volume II*** *(άλμπουμ)*

***Επίσημη κυκλοφορία: Μάρτιος 1972***

| **Χώρα** | **Θέση** |
| --- | --- |
| **Ηνωμένο Βασίλειο** | **15** |
| **Νορβηγία** | **15** |
| **Ηνωμένες Πολιτείες** | **27** |
| **Καναδάς** | **30** |

Τα μέλη των Cream
-----------------

Το **Live Cream Volume II** ηχογραφήθηκε από τους εξής μουσικούς:

* **Τζακ Μπρους** - *μπάσο*, *φωνητικά*
* **Έρικ Κλάπτον** - *κιθάρα*, *φωνητικά*
* **Τζίντζερ Μπέηκερ** - *τύμπανα*, *φωνητικά*

Πηγές
-----

* Live Cream, Vol. 2 - Cream | Songs, Reviews, Credits | AllMusic
* Αμερικανικά τσαρτ
* ChartArchive - Cream
* Norwegian charts portal: norwegiancharts.com
* RPM - Library and Archives Canada

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Cream |
| --- |
|  |
| 
* **Έρικ Κλάπτον**
* **Τζακ Μπρους**
* **Τζίντζερ Μπέηκερ**
 |
|  |
| Ηχογραφήσεις σε στούντιο | 
* *Fresh Cream* (1966)
* *Disraeli Gears* (1967)
* *Wheels of Fire* (1968)
* *Goodbye* (1969)
 |
|  |
| Ζωντανές ηχογραφήσεις | 
* *Live Cream* (1970)
* *Live Cream Volume II* (1972)
* *Royal Albert Hall London May 2-3-5-6, 2005* (2005)
 |
|  |
| Συλλογές | 
* *Best of Cream* (1969)
* *Strange Brew: The Very Best of Cream* (1983)
 |
|  |
| Σχετιζόμενοι καλλιτέχνες | 
* Τζον Μάγιαλ
* The Yardbirds
* West, Bruce & Laing
* Blind Faith
* Baker Gurvitz Army
 |

 |
Η **Μοίρα** αποτελεί στρατιωτικό σχηματισμό που χρησιμοποιήθηκε στον μεσαίωνα από τον βυζαντινό στρατό και στα νεότερα χρόνια από τον ελληνικό στρατό. Ετυμολογικά πρόκειται για ελληνική λέξη με ρίζα το "μερ-" και το "μορ-" που σημαίνει το "μέρος ενός συνόλου". Στην σημερινή του χρήση, μπορεί να αποτελεί μονάδα του πυροβολικού, των ειδικών επιχειρήσεων, του ναυτικού ή της αεροπορίας.

Βυζαντινός στρατός
------------------

Κύριο λήμμα: Βυζαντινός στρατός
Στα τέλη του 6ου με αρχές του 7ου αιώνα, το ύστερο ρωμαϊκό στρατιωτικό σύστημα, στην ύστερη Ρωμαϊκή και Βυζαντινή αυτοκρατορία, πέρασε από μια διαδικασία πολεμικών μετασχηματισμών που κορυφώθηκε με τη δημιουργία την δεκαετία του 680, ενός νέου συστήματος που περιελάμβανε το θέμα, μια στρατιωτική και διοικητική μονάδα που αντικατέστησε της πρότερη διοικητική και στρατιωτική διαίρεση. Κάθε θέμα, διοικούνταν από τον στρατηγό και διαιρούνταν σε τούρμες, που διοικούνταν με την σειρά τους από τον τουρμάρχη. Κάθε τούρμα, διαιρούνταν στη *μοίρα* ή στον *δρούγγο*, που έπειτα αυτές διαιρούνταν στον βάνδο. Κάθε μοίρα ή δρούγγος μπορεί να συγκριθεί σήμερα με την δύναμη ενός συντάγματος ή μία ταξιαρχίας, αφού περιελάμβανε δύναμη 1.000 οπλιτών, γι΄αυτό και ενίοτε ονομάζονταν χιλιαρχία. Ο αριθμός των πολεμιστών, μπορούσε να μεταβληθεί ανάλογα με τις συνθήκες της εποχής, σε 3.000 ή και λιγότερο, σε 400 άνδρες, όπως στα σώματα δρούγγων που είχε οργανώσει ο Λέων ΣΤ΄ ο Σοφός για τα μικρότερα θέματα.

Ελληνικός στρατός
-----------------

Κύριο λήμμα: Ελληνικός στρατός
Στις Ελληνικές Ένοπλες Δυνάμεις, και σε όλα τα σώματα ξηράς, ναυτικού και αεροπορίας, ο όρος της *μοίρας* χρησιμοποιείται για να υποδηλώσει στρατιωτικούς σχηματισμούς, αντίστοιχους με μια επιλαρχία τεθωρακισμένων, στολοδρομία τεσσάρων πλοίων συνήθως ιδίου τύπου, και ένα σμήνος δώδεκα με εικοσιτεσσάρων αεροπλάνων ή ένα σμήνος ειδικών επιχειρήσεων και αεροπυρόσβεσης.

Δείτε επίσης
------------

* Μοίρα (αεροπορική)
* Μοίρα (ναυτική)

Παραπομπές
----------

1. ↑  Treadgold 1995, σελίδες 104–105.

Πηγές
-----

* Treadgold, Warren T. (1995). *Byzantium and Its Army, 284–1081*. Stanford, California: Stanford University Press. ISBN 0-8047-3163-2.
Το **Μουσείο Δασικής Ιστορίας του όρους Μαινάλου** είναι μουσείο στο χωριό Χρυσοβίτσι αφιερωμένο στην ιστορία της βιομηχανικής επανάστασης στον αρκαδικό χώρο και στη σημασία του Μαίναλου στην ιστορία του τόπου, είτε ως κρυσφύγετο και ορμητήριο των Αρκάδων, είτε ως πάροχος πρώτων υλών, όπως η δασική ύλη.

Το Χρυσοβίτσι υπήρξε μεγάλο υλοτομικό κέντρο. Το 1939 κατασκευάστηκε εδώ ένα μεγάλο εργοστάσιο ξυλείας το οποίο διαδραμάτισε σπουδαίο ρόλο στην οικονομία της Αρκαδίας. Σε αυτό το εργοστάσιο στεγάζεται το Μουσείο Δασικής Ιστορίας. Πρόκειται για έναν χώρο που ιχνηλατεί τα πρώτα βήματα της βιομηχανικής επανάστασης στον αρκαδικό χώρο. Στο μουσείο λειτουργούν εκθέσεις εργαλείων και πρακτικών υλοτόμησης και επεξεργασίας του ξύλου. Αναβιώνει έτσι μια ολόκληρη σελίδα της Αρκαδίας. Γίνονται επίσης περιβαλλοντολογικά σεμινάρια ευαισθητοποίησης του κοινού στο ζήτημα της προστασίας του δάσους και της ορθολογικής χρήσης των πρώτων υλών.

Πηγές
-----

Ιστοσελίδα traveltripolis, Δήμου Τρίπολης Αρχειοθετήθηκε 2016-04-08 στο Wayback Machine.
Αφροδίτη του Βίλλεντορφ
Το 1908, κατά τη διάρκεια ανασκαφών υπό την εποπτεία των αρχαιολόγων Josef Szombathy, Hugo Obermaier και Josef Bayer, κοντά στο χωριό Βίλλεντορφ (Willendorf), στην Κάτω Αυστρία (Lower Austria), βρέθηκε ένα αγαλματίδιο γυναίκας, της Παλαιολιθικής Περιόδου. Σύμφωνα με νεώτερες αναλύσεις η προέλευσή του είναι από την Ιταλία και έφθασε στην Αυστρία από κάποιοιν κάτοικο μετανάστη ή ταξιδιώτη.

Το αγαλματίδιο αυτό είναι κατασκευασμένο από ασβεστόλιθο, είναι βαμμένο με κόκκινη ώχρα, έχει ύψος 11 εκ. και χρονολογείται ανάμεσα στο 28.000 π.Χ. και στο 25.000 π.Χ. Πολύ λίγα είναι γνωστά σχετικά με την προέλευσή του, την μέθοδο κατασκευής του και και τη σημασία του για τον πολιτισμό που την κατασκεύασε. Έχει τονισμένα σημεία του γυναικείου σώματος που συνδέονται με την εγκυμοσύνη όπως το στήθος, τους μηρούς και την κοιλιά, και διάφοροι ερευνητές πιστεύουν ότι απεικονίζει κάποια θεότητα της γονιμότητας. Δεν έχει πρόσωπο, ενώ στο κεφάλι υπάρχουν κυκλικές οριζόντιες ζώνες που πιθανόν είναι κάποιο είδος κόμμωσης.

Τέτοια γυναικεία αγαλματίδια, της Παλαιολιθικής Περιόδου, με τονισμένο στήθος, μηρούς και κοιλιά, έχουν βρεθεί σε διάφορα μέρη της Ευρώπης και στη Σιβηρία και είναι γνωστά ως Παλαιολιθικά ειδώλια Αφροδίτης. Έτσι και το συγκεκριμένο που βρέθηκε στην Αυστρία είναι γνωστό ως **Αφροδίτη του Βίλλεντορφ** (είναι γνωστό επίσης και ως **Γυναίκα του Βίλλεντορφ**).

Σήμερα εκτίθεται στο Μουσείο Φυσικής Ιστορίας της Βιέννης (Naturhistorisches Museum).

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Ιουλίου 2015. Ανακτήθηκε στις 24 Ιουλίου 2015.
2. ↑  Culture and Values: A Survey of the Humanities, 8th Ed.
3. ↑  Culture and values: a survey of the humanities. Belmont: Wadsworth
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Ιουλίου 2015. Ανακτήθηκε στις 24 Ιουλίου 2015.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 24 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αφροδίτη του Βίλλεντορφ** |

* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 185215410
* LCCN: n99030260
* GND: 4187499-7
* SUDOC: 129553697
* BNF: cb15950169p (data)

 |

 |
**Μπερνάρντ Πρινς** (**Bernard Prince**) είναι ο χαρακτηριστικός τίτλος μίας εικονογραφημένης σειράς (κόμικς) της Γαλλοβελγικής σχολής. Δημιουργοί της υπήρξαν ο Βέλγος σεναριογράφος Μισέλ Ρενιέ (‘Greg’) και ο συμπατριώτης του, σχεδιαστής Hermann Huppen. Κεντρικός χαρακτήρας της σειράς είναι ένας γενναίος πράκτορας της Ιντερπόλ, τον οποίο συνεπικουρούν δύο φίλοι, άπαντες θαλασσόλυκοι και επιβαίνοντες του μικρού σκάφους «Κορμοράν». Η σειρά εμφανίστηκε για πρώτη φορά στις 4 Ιανουαρίου του 1966 στο περιοδικό *Tin Tin*. Οι περιπέτειες αυτές αναπαράχθηκαν σε πολλές ευρωπαϊκές χώρες, ενώ δημοσιεύθηκαν και στην Ελλάδα, από το περιοδικό Μπλεκ.

Παραπομπές
----------

1. ↑  Ανακτήθηκε στις 27/9/2021
2. ↑  Ανακτήθηκε στις 27/9/2021
Η **Liga Profesional de Fútbol** (LPF) είναι εσωτερικό όργανο της Ομοσπονδίας Ποδοσφαίρου Αργεντινής, το οποίο δημιουργήθηκε επίσημα στην έκτακτη συνέλευση της 19ης Μαΐου του 2020. Συστάθηκε με σκοπό την επιστροφή της διοργάνωσης του πρωταθλήματος της Πριμέρα Ντιβισιόν, της ανώτατης ποδοσφαιρικής κατηγορίας της χώρας, υπό την αιγίδα της ομοσπονδίας, έπειτα από τη διάλυση της Superliga Argentina de Fútbol τον Απρίλιο του ίδιου έτους.

Ιστορία
-------

Μετά τη διάλυση της Superliga Argentina de Fútbol, συστάθηκε η Liga Profesional de Fútbol στις 19 Μαΐου του 2020, άμεσα συνδεδεμένη με την Ομοσπονδία Ποδοσφαίρου Αργεντινής.

Διοργανώσεις
------------

Εκτός από τη διοργάνωση της Πριμέρα Ντιβισιόν, το πρωτάθλημα δημιούργησε μια νέα διοργάνωση που ονομάζεται Κόπα ντε λα Λίγα Προφεσιονάλ, ένα εθνικό κύπελλο που προορίζεται για ομάδες της πρώτης κατηγορίας σύμφωνα με τη μορφή του καταργημένου Κόπα ντε λα Σουπερλίγα.

Εκτός από αυτές τις δύο διοργανώσεις, δημιούργησε το Τροφέο ντε Καμπεόνες ντε λα Λίγα Προφεσιονάλ, που πραγματοποιήθηκε για πρώτη φορά το 2021, το οποίο φέρνει αντιμέτωπους τους νικητές του πρωταθλήματος και του κυπέλλου.

Παραπομπές
----------

1. ↑  González, Federico (19 Μαΐου 2020). «¿Qué es y cómo funcionará la nueva Liga Profesional Argentina?». AS Argentina. Ανακτήθηκε στις 29 Ιουλίου 2020.
2. ↑  «Reunión clave en el fútbol argentino: Tapia recibió a los principales dirigentes de Primera con la idea de ponerle fin a la Superliga» (στα Ισπανικά). 26 Φεβρουαρίου 2020.
3. ↑  «Nació la Liga Profesional de Fútbol» (στα Ισπανικά). 19 Μαΐου 2020.

Εξωτερικοί σύνδεσμοι
--------------------

* Επίσημος ιστότοπος
Ο **Αντώνιος ο Αργείος** είναι ποιητής της Ελληνικής Ανθολογίας. Εμφανίζεται με το επίγραμμα 102 του ένατου βιβλίου της Παλατινής Ανθολογίας με τα επιδεικτικά επιγράμματα και εκτιμάται ότι ήταν του 1ου αιώνα. Το επίγραμμα αυτό αφορά τις Μυκήνες, και βρίσκεται σε μια αλληλουχία τεσσάρων επιγραμμάτων για φημισμένα, αλλά ερημωμένα πια μέρη (επιγράμματα 101-104). Βρίσκεται επίσης και στην Ανθολογία του Πλανούδη στο L1.T.70 E.24 (Βιβλίο 1, Κεφάλαιο Ο, «εις πόλεις», Επίγραμμα 24, σελ. 325 στον τόμο 1 της έκδοσης του Γκρότιους), στο κεφάλαιο που έχει τίτλο «εις πόλεις». Το ύφος και το θέμα του επιγράμματος δείχνει ότι θα μπορούσε να ήταν μέρος του Στεφάνου του Φιλίππου του Θεσσαλονικέως, αλλά δεν υπάρχουν στοιχεία που να τεκμηριώνουν κάτι τέτοιο. Όσον αφορά την ταυτότητά του, έχει αναφερθεί η πιθανότητα να συμπίπτει με τον Αντώνιο το Θαλλό από τον Jacobs, κάτι σύμφωνα με τους Gow και Page (1968) δεν δικαιολογείται, δεδομένου ότι αυτός ο Αντώνιος ο Θαλλός ήταν από την Μίλητο. Δεδομένου ότι ο Αντώνιος αναφέρεται ως Αργείος, θεωρείται ότι ούτε και η εκτίμηση του Stadtmueller ότι θα μπορούσε να είχε γραφεί «ή Αλφειού» είναι πιθανή.

Παραπομπές
----------

1. ↑  Antonius of Argos, A Dictionary of Greek and Roman biography and mythology, William Smith,.London. John Murray: printed by Spottiswoode and Co. New-Street Square and Parliament Street. In the article on Soranus, we find: "at this present time (1848)" and this date seems to reflect the dates of works cited. 1873 - probably the printing date.9.102; comp. Jacobs, ad Anthol. vol. xiii. p. 852
2. ↑  Antonius Argivus 1. Jh. n. Chr, Perseus Catalog, ανακτήθηκε στις 30/7/2016
3. 1 2  Gow, A.S.F.· Page, D.L. (1968). *The Greek Anthology. The Garland of Philip and Some Contemporary Epigrams*. II Commentary and Indexes. Cambridge: Cambridge at the University Press. σελ. 431. , Standard Book Number: 521058767
4. ↑  Hutchinson, G. O. (2013). *Greek to Latin: Frameworks and Contexts for Intertextuality*. Oxford: OUP Oxford. σελ. 145. ISBN 9780191649721.  και isbn 978-0-19-967070-3

Εξωτερικοί σύνδεσμοι
--------------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Αντώνιος ο Αργείος** |

* Μετάφραση του επιγράμματος του Αντωνίου του Αργείου στα αγγλικά, σελ. 237 στο The Greek anthology: as selected for the use of Westminster, Eton, and other public schools, George Burges, εκδ. H. G. Bohn, Λονδίνο, 1852

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 74241913
* GND: 102380287

 |

 |
Η Αυτοκρατορική Σφραγίδα της Μογγολίας χρησιμοποιώντας το κλασικό μογγολικό αλφάβητο, όπως διαπιστώθηκε σε μια επιστολή που έστειλε ο Γκουγιούκ Χαν στο Ρωμαίο Πάπα Ιννοκέντιο Δ΄.
Η **Μογγολική καλλιγραφία** είναι είδος της καλλιγραφίας των Μογγόλων της Κεντρικής Ασίας. Όπως και οι περισσότερες άλλες καλλιγραφίες στην Ανατολική Ασία (π. χ. Κινεζική καλλιγραφία και άλλες καλλιγραφικές τεχνικές που πηγάζουν από την Κινεζική καλλιγραφία, όπως η Κορεατική και Ιαπωνική καλλιγραφία) η γραφή γίνεται κυρίως με μια βούρτσα.

Αν και η μογγολική γλώσσα στη Μογγολία χρησιμοποιεί το Κυριλλικό αλφάβητο που εγκρίθηκε κατά τη διάρκεια της Κομμουνιστικής εποχής, η μογγολική καλλιγραφία γράφεται στο παραδοσιακό μογγολικό αλφάβητο μπιτσίγκ.
Το 2013, η μογγολική καλλιγραφία ήταν εγγεγραμμένο στην Κατάλογο Άυλης Πολιτιστικής Κληρονομιάς που Χρειάζονται Επείγουσα Προστασία της UNESCO. Προς το παρόν, τρεις μεσήλικες μελετητές εκπαιδεύουν εθελοντικά τη μικρή κοινότητα των ελαφρώς πάνω από είκοσι νέων καλλιγράφων. Παραδοσιακά, οι μέντορες επιλέγουν τους καλύτερους φοιτητές και τους εκπαιδεύουν ως καλλιγράφους για μια περίοδο που διαρκεί από πέντε έως οκτώ χρόνια. Οι μαθητές και καθηγητές συνεχίζουν ο ένας τον άλλο να διεγείρουν την καλλιτεχνική προσπάθεια. Το ποσοστό του κοινωνικού μετασχηματισμού, της αστικοποίησης και της παγκοσμιοποίησης έχουν οδηγήσει σε σημαντική μείωση του αριθμού των νέων καλλιγράφων.

Γκαλερί
-------

* 
* 
* 
* 
* 
* 
* 
* 
*

Παραπομπές
----------

1. ↑  «蒙古文书法 - 政协书画院 - 中国人民政治协商会议内蒙古自治区委员会». Nmgzx.gov.cn. 23 Μαρτίου 2011. Αρχειοθετήθηκε από το πρωτότυπο στις 15 Ιουλίου 2014. Ανακτήθηκε στις 6 Οκτωβρίου 2013.
2. ↑  «Mongolian Calligraphy». unesco.org. Ανακτήθηκε στις 7 Ιανουαρίου 2016.
Ο **Αντώνιος Τρυφίτσος** ή **Τριφόπουλος**, όπως ήθελε ο ίδιος το επώνυμο του, ήταν Έλληνας αγωνιστής και οπλαρχηγός της Κρήτης.

Βιογραφικά στοιχεία
-------------------

Πιθανολογείται ότι γεννήθηκε στην Πλάτη Λασιθίου. Δεν υπάρχουν επαρκή στοιχεία για τον τόπο και το χρόνο γέννησης του. Σε μικρή ηλικία ήταν βοσκός, αλλά έγινε μόνιμος κάτοικος στο χωριό Μπιτζαριανό Ηρακλείου και έμαθε την τέχνη του σιδηρουργού στο Καστέλλι Πεδιάδας, όπου και εργαζόταν όταν δεν ασχολιόταν με την Ένωση της Κρήτης με την Ελλάδα. Σε μικρή ηλικία έζησε την Επανάσταση του 1841 των Χαιρέτη και Βασιλογεώργη, ο οποίος ήταν θείος του. Τον ακολούθησε στην Θεσσαλία στην εκεί επανάσταση του 1845, μετά την ατυχή εκείνη επιχείρηση στην Καλαμπάκα, μόλις και κατάφερε να διασωθεί και επέστρεψε στην Κρήτη για να λάβει μέρος στην εξέγερση του 1858. 

Στη μεγάλη επανάσταση του 1866, αναδείχθηκε ως οπλαρχηγό της επαρχίας Πεδιάδας και έλαβε μέρος στις μάχες της ανατολικής Κρήτης μαζί με τον Κόρακα, τον Κοκκινίδη, τον Μαστραχά, τον Σφακιανάκη, τον Ρωμανό, τον Βλαχάκη, τον Τυλιανάκη και άλλους. Με την λήξη της επανάστασης είναι από τους λίγους που αρνούνται να παραδοθούν, και συνελήφθη ενώ κρυβόταν στα λασιθιώτικα βουνά και φυλακίστηκε τρία χρόνια. Μετά την Σύμβαση της Χαλέπας τοποθετείται στην Κρητική Χωροφυλακή της επαρχίας Πεδιάδος με τον βαθμό του λοχαγού.

Κατά την τελευταία φάση του Κρητικού ζητήματος, δηλαδή κατά την Κρητική Επανάσταση του 1897-1898, ο Τρυφίτσος είναι ο φυσικός ηγέτης της επαρχίας Πεδιάδος. Με κέντρο την Ιερά Μονή Αγκαράθου, οργανώνει και διευθύνει τον αγώνα, βοηθά την επαναστατική επιτροπή Αρχανών, δίνει κραταιά μάχη κατά των Τούρκων στην Ελιά Ηρακλείου στις 26 Απρίλιου 1897, και τέλος στις 25 Ιουνίου 1897 τραυματίζεται στην Επισκοπή Ηρακλείου και πεθαίνει στον δρόμο για την μονή Αγκάραθου. Η κηδεία του έγινε στο Καστέλλι, όπου βρίσκεται ο τάφος του στον περίβολο της εκκλησίας του Αγίου Αντωνίου.

Πηγές
-----

* Δετοράκης Θεοχάρης, *Αντώνιος Τρυφίτσος*, εκδ. Δήμου Καστελλίου
* Μουρέλος Ι.Δ. *Ιστορία της Κρήτης*, τόμ Α, Β, Γ Ηράκλειο Κρήτης
**Μοίρες ως Δεκαδικός αριθμός** (ΜΔ) εκφράζει το γεωγραφικό πλάτος και μήκος γεωγραφικών συντεταγμένων ως δεκαδικό κλάσμα και χρησιμοποιείται σε πολλά Συστήματα γεωγραφικών πληροφοριών (GIS), εφαρμογές χαρτογράφησης στο web όπως το Google Maps, και συσκευές GPS. Οι Μοίρες ως Δεκαδικός αριθμός είναι μια εναλλακτική λύση για την απεικόνιση μοιρών, λεπτών και δεύτερων (DMS). Όπως με το γεωγραφικό πλάτος και γεωγραφικό μήκος, οι τιμές οριοθετούνται ανάμεσα σε ±90 ° και ±180 °.

Τα θετικά γεωγραφικά πλάτη βρίσκονται βόρεια του Ισημερινού ενώ τα αρνητικά γεωγραφικά πλάτη νότια του Ισημερινού. Τα θετικά γεωγραφικά μήκη βρίσκονται ανατολικά του Μεσημβρινού ενώ αρνητικά γεωγραφικά μήκη δυτικά του Μεσημβρινού. Το γεωγραφικό πλάτος και γεωγραφικό μήκος εκφράζονται συνήθως με αυτήν τη σειρά, πρώτα το γεωγραφικό πλάτος και μετά το γεωγραφικό μήκος.

Ακρίβεια
--------

Η μέση ακτίνα του άξονα της γης στον ισημερινό είναι 6.378.160,0 μέτρα  από την οποία προκύπτει περιφέρεια 40.075.161,2 μέτρων. Ο ισημερινός χωρίζεται σε 360 μοίρες γεωγραφικού μήκους, έτσι ώστε κάθε μοίρα αντιπροσωπεύει 111.319,9 μέτρα ή περίπου 111 χλμ. Καθώς μετακινούμαστε μακριά από τον ισημερινό προς έναν από τους πόλους, κάθε μία μοίρα γεωγραφικού μήκους αντιπροσωπεύει μια φθίνουσα απόσταση μέτρων, προσεγγίζοντας το μηδέν στον πόλο. Ο αριθμός των δεκαδικών ψηφίων που απαιτούνται για μια συγκεκριμένη ακρίβεια στον ισημερινό είναι: 

Ακρίβεια σε σχέση με δεκαδικά ψηφία| Θέση δεκαδικού | μοίρες | απόσταση |
| --- | --- | --- |
| 0 | 1.0 | 111 km |
| 1 | 0.1 | 11.1 km |
| 2 | 0.01 | 1.11 km |
| 3 | 0.001 | 111 m |
| 4 | 0.0001 | 11.1 m |
| 5 | 0.00001 | 1.11 m |
| 6 | 0.000001 | 0.111 m |
| 7 | 0.0000001 | 1.11 cm |
| 8 | 0.00000001 | 1.11 mm |

Μια τιμή μοίρας ως δεκαδικός αριθμός με 4 δεκαδικά ψηφία, υποδεικνύει ακρίβεια 11.1 μέτρων (± 5.55 μ) στον Ισημερινό. Μια τιμή μοίρας ως δεκαδικός αριθμός με 5 δεκαδικά ψηφία, υποδεικνύει ακρίβεια 1.11 μέστρων στον Ισημερινό. Επειδή η γη δεν είναι επίπεδη, η ακρίβεια του γεωγραφικού μήκους αυξάνεται καθώς απομακρυνόμαστε από τον Ισημερινό. Η ακρίβεια του γεωγραφικού πλάτους δεν αυξάνεται τόσο πολύ, ωστόσο, το μήκος ενός τόξου Μεσημβρινού ενός δεύτερου, εξαρτάται από το γεωγραφικό πλάτος στο εν λόγω σημείο. Η ασυμφωνία αυτή ενός δεύτερου ενός Μεσημβρινού ανάμεσα στον ισημερινό και στον πόλο, είναι περίπου 0,3 μέτρα επειδή η γη είναι ένα πεπλατυσμένο σφαιροειδές.

Παράδειγμα
----------

Η θέση του Καπιτωλίου των ΗΠΑ ως δεκαδικός αριθμός είναι: 

38.889722°, -77.008889°
Στα περισσότερα συστήματα, όπως το Google Maps, παραλείπεται το σύμβολο μοιρών και βαθμών και έτσι οι συντεταγμένες εκφράζονται ως "38.889722,-77.008889". 

Μία τιμή ΣΓΣ (Συστήματος Γεωγραφικών Συντεταγμένων) μετατρέπεται σε δεκαδικό αριθμό με τον τύπο (D + M/60 + S/3600). Η αναπαράσταση της θέσης του Καπιτωλίου των ΗΠΑ

38 ° 53′ 23″ N, 77 ° 00′ 32″ W
ως δεκαδικός αριθμός είναι: 

38.889722°, -77.008889°

Αναφορές
--------

1. ↑  «Australian Geodetic Datum». Αρχειοθετήθηκε από το πρωτότυπο στις 31 Μαρτίου 2010. Ανακτήθηκε στις 1 Δεκεμβρίου 2010.
Η **Ligue Nationale de Rugby** (LNR) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ράγκμπι γιούνιον στη Γαλλία, με αντιπροσωπεία του Υπουργείου Αθλητισμού και της Γαλλικής Ομοσπονδίας Ράγκμπι. Συστάθηκε στις 24 Ιουλίου 1998. Τα γραφεία της βρίσκονται στο 25-27 avenue de Villiers, à Paris.

Αποτελεί τη διοργανώτρια αρχή των πρωταθλημάτων Τοπ 14 (πρώτου επιπέδου κατηγορία) και Προ Ν2 (πρώτου επιπέδου κατηγορία), οι οποίες λειτουργούν με σύστημα ανόδου και υποβιβασμού.

Παραπομπές
----------

1. ↑  «Ligue nationale de rugby : Qui sommes-nous ?». lnr.fr. Ανακτήθηκε στις 22 Αυγούστου 2016.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159809881
* LCCN: no2006022518

 |

 |
Η **Ligue Sénégalaise de Football Professionnel** (LSFP) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Σενεγάλη. Τελεί υπό την εποπτεία της Ομοσπονδίας Ποδοσφαίρου Σενεγάλης.

Αποτελείται από 28 συλλόγους οι οποίοι μετέχουν στα πρωταθλήματα της Λιγκ 1 και Λιγκ 2, τα οποία βρίσκονται στην κορυφή του συστήματος ποδοσφαιρικών πρωταθλημάτων Σενεγάλης. Επίσης, είναι υπεύθυνη για τη διεξαγωγή του Λιγκ Καπ Σενεγάλης.

Ιστορία
-------

Ο οργανισμός ιδρύθηκε το 2009 με σκοπό τη διαχείριση του επαγγελματικού ποδοσφαίρου στη Σενεγάλη.

Παραπομπές
----------

1. ↑  LE FOOTBALL PROFESSIONNEL AU SENEGAL: BILAN D’ETAPE σελ. 16, beep.ird.fr

Εξωτερικοί σύνδεσμοι
--------------------

* Επίσημος ιστότοπος